Държавен вестник, бр. 65, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  65
са подготвени да подпомогнат решаването на 
проблеми в областта на гръдната патология, 
произлезли в хода на лечението на тези болести, 
от специалисти по вътрешна медицина, педиа­
трия, гастроентерология, неврология, онкология, 
травматология, трансплантология и др.
1.2.4. Гръдният хирург активно участва във 
всички етапи на диагностично-лечебния процес. 
Това включва изследване на пациентите, вземане 
на решение относно индикацията за операция 
при всеки отделен случай, поддържане на ви­
сокоспециализиран оперативен екип, способен 
да извърши необходимата операция при всеки 
пациент, както и да осигури адекватното му 
следоперативно наблюдение. 
1.2.5. Гръдната хирургия включва всички 
открити, ендоскопски и видеоасистирани опе­
ративни намеси и манипулации при деца и 
възрастни: 
(1) Операции с резекция, реконструкция, 
сутура и биопсия на бял дроб.
(2) Операции на гръдната стена и плевра­
та – резекция и реконструкция на гръдната 
стена за неоплазма; декортикация и дренаж 
при емпием; торакопластика; реконструкция на 
пектус екскаватум, пектус каринатум и други 
деформации на гръдната стена, както и лече­
нието на травматичния гръден капак.
(3) Резекция, реконструкция и сутура на тра­
хея и бронхи при неоплазми, стенози и травма.
(4) Резекция, реконструкция и възстановяване 
на хранопровода, включително лапароскопски 
или торакоскопски техники и ендоскопски 
процедури.
(5) Резекция, реконструкция и сутура на 
диафрагмата.
(6) Операции на медиастинума – биопсия 
и екстирпация на неоплазми, дренаж при 
инфекции, медиастинална лимфаденектомия, 
медиастинотомия и медиастиноскопия.
(7) Резекция, реконструкция и дренаж на 
перикарда.
(8) Ендоскопски процедури с флексибилна 
и ригидна оптика върху трахео-бронхиалното 
дърво и хранопровода (препоръчително).
(9) Биопсия на шийни, медиастинални и 
аксиларни лимфни възли.
(10) Операции върху интраторакалните 
симпатикусови нерви.
(11) Корекции при синдром на горната то­
ракална апертура.
(12) Осигуряване на проходими дихателни 
пътища – трахеостома, трахеална интубация и 
ендоскопски процедури.
(13) Торакоцентеза, тръбен дренаж на плев­
ралната кухина, шънтиране при плеврални 
изливи и лечение на пневмоторакса.
(14) Оперативен достъп до гръбначния стълб.
(15) Всички операции, необходимостта от 
които е възникнала в хода на извършването 
на споменатите оперативни намеси.
(16) Операции за функционална корекция 
при емфизем или усложненията на емфизема.
(17) Едно- или двустранна белодробна транс­
плантация, включително всички диагностични 
и терапевтични процедури (препоръчително).
(18) Операции при травматични увреди на 
гръдната стена, на интраторакалните органи и 
техните усложнения.
(19) Операции върху съдови структури в хода 
на гръднохирургични интервенции. 
(20) Опит в интензивните грижи и поста­
вянето на венозен, артериален и Swan – Ganz 
катетри; в механичната вентилация; в парен­
тералното и ентералното хранене (препоръ­
чително).
(21) Лечение на усложненията от спомена­
тите операции, при необходимост чрез други 
специфични торакални оперативни намеси.
2. Структура и организация на гръдната 
хирургия:
2.1. Основни принципи:
2.1.1. Гръдната хирургия е специалност с 
преобладаваща хирургична насоченост  и като 
такава общите изисквания при осъществява­
нето є като хирургична дейност най-общо се 
регулират и регламентират общия стандарт по 
хирургия. 
2.1.2. За да се осигури квалифицирано лече­
ние на пациентите и непрекъснато развитие на 
гръдната хирургия като специалност, тя трябва 
да се практикува в обособени специализирани 
болнични звена (клиника/отделение).
2.1.3. Структурата на клиниката (отделени­
ето) трябва да осигури:
• лечение и грижи за болните на нивото на 
приетите стандарти;
• образование и подготовка на специалисти­
те в областта на гръдната хирургия съобразно 
приетите стандарти;
• непрекъсната клинична и експериментална 
научна дейност в областта на гръдната хирургия.
2.1.4. Дейности по специалността гръдна 
хирургия се извършват: 
а) на второ ниво – в отделения (клиники) 
по гръдна хирургия, клиники по хирургия  и 
сърдечно-съдова хирургия, които отговарят на 
изискванията на този стандарт;
б) на трето ниво – в отделения (клиники) 
по гръдна хирургия, клиники по хирургия  и 
сърдечно-съдова хирургия, които отговарят на 
изискванията на този стандарт.
2.2. Институционален статус:
2.2.1. Клиниката (отделението) по гръдна 
хирургия на трето ниво извършва:
• планова и спешна високоспециализирана 
торакална хирургия съгласно т. I от приложе­
ние № 1; 
• планова и спешна „голяма“ и „средна“ 
торакална хирургия по т. II и III, както и 
еднодневна торакална хирургия съгласно при­
ложение № 1;
• обучение на специализанти по гръдна 
хирургия и продължително обучение;
• научноизследователска дейност.